Lav et referat af nedenstående tekst:

Tekst:
Nordjyllands Politi efterlyser og eftersøger fortsat 21-årige Oliver Ibæk Lund, der forsvandt natten mellem 3. og 4. februar. Her er hvad vi ved og mangler svar på i sagen om hans forsvinden. Det ved vi: Oliver Ibæk Lund er sidst set omkring klokken 01 natten mellem 3. og 4. februar. Her er han set på Toldbod Plads i det centrale Aalborg. Hans efterfølgende færden er, fortalte Nordjyllands Politi i en pressemeddelelse, fastlagt til omkring Vestre Havnepromenade. Oliver Ibæk Lund har været eftersøgt siden lørdag den 5. februar og efterlyst i offentligheden siden 7. februar. Siden 6. februar har politiet sammen med dykkere afsøgt havnen og Limfjorden i Aalborg. Også specialtrænede hunde, der kan dufte sig frem til døde personer, har deltaget i eftersøgningen på vandet. Nordjyllands Politi arbejder ud fra en teori om at Oliver Ibæk Lund er faldet i vandet og er druknet. Det mangler vi svar på Er Oliver Ibæk Lund faldet i vandet? Det er den teori Nordjyllands Politi arbejder ud fra, men intet udover at den 21-årige mand sidst blev set på Toldbod Plads og at hans efterfølgende færden er fastlagt til området ved Vestre Havnepromenade er sikkert. Hvor er Oliver Ibæk Lund? Det er selvfølgelig det altoverskyggende spørgsmål. Ifølge Olivers mor findes der overvågningsbilleder, der viser Oliver stå med ryggen til området omkring Vestre Havnepromenade - som om han vil krydse Strandvejen og bevæge sig tilbage mod centrum af Aalborg. Derfor beder hun indtrængende borgerne i Aalborg om at tjekke private overvågningsbilleder igennem, hvis de kan. Og til at henvende sig og spørge, hvis de ser en ung mand, der matcher Oliver Ibæk Lunds signalement. Hvad kan du gøre? Oliver Ibæk Lunds mor Bente Lund opfordrer alle, der måtte se en ung mand, der matcher Olivers signalement til at tage kontakt og spørge, om personen er Oliver. Nordjyllands Politi eftersøger fortsat Oliver Ibæk Lund og tager også meget gerne imod henvendelser i sagen på telefon 114.

Referat:
Oliver Ibæk Lund har været savnet siden natten mellem 3. og 4. februar hvor han sidst er observeret på Toldbod Plads i Aalborg.